Diari Oficial de la Generalitat Valenciana


Sumari del DOGV 9961, del 21-10-2024 (2024/10407)

RESOLUCIÓ de 24 de setembre de 2024, per la qual s'autoritza generar crèdits pel finançament relatiu al mecanisme de suport a la liquiditat de les comunitats autònomes, per import global de 262.149.711,95 euros, per l'assignació de recursos addicionals destinats a atendre desviacions de dèficit d'exercicis anteriors pendents de finançar (expedient 06.027/24 II part).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10520

CVE
:   GEAJ-D-4404-93176

Data del document
:   26-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

En el marc del que es preveu en el Reial Decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, el Consell, en la sessió de data 9 de gener de 2024, va aprovar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2024 i es va comprometre a complir totes les obligacions i condicions establides a este efecte en la normativa en vigor, amb els diferents acords que s'adopten en desplegament d'esta, amb el programa que resulte aplicable per a 2024, així com el que es preveu en qualsevol disposició que desenrotlle eixe mecanisme de finançament.

La Comissió Delegada del Govern per a Assumptes Econòmics, el passat 6 de maig va adoptar un acord pel qual s'assignen recursos addicionals destinats a atendre desviacions de dèficit d'exercicis anteriors pendents de finançar, dels quals s'assignen a la Comunitat valenciana 1.370.832.916 euros.

Esta assignació de fons a la Comunitat Valenciana per a l'exercici 2024, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes previstos en l'Acord de la Comissió Delegada del Govern per a Assumptes Econòmics, autoritzat segons el que es preveu en l'article 48.2.j de la vigent Llei de pressupostos, que permet atendre, d'acord amb els criteris que fixa el programa per a l'aplicació del compartiment Fons de Liquiditat Autonòmic del Fons de Finançament a Comunitats Autònomes per a 2024, obligacions incloses en el compte de creditors per operacions pendents d'aplicar en el pressupost.

A càrrec d'este endeutament i en els termes i les condicions previstos en els articles 44 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i tenint en compte l'informe de la Vicentervenció General de Comptabilitat, de data 13 de setembre, relatiu a l'import màxim a generar amb estos ingressos i complementàriament a la Resolució d'esta conselleria, de data 2 d'agost, es considera oportuna l'aprovació d'una generació de crèdits en el pressupost d'ingressos, per import de 083.594.111,95 euros.

La xifra a generar és la contrapartida en el pressupost corresponent a la Resolució de la Conselleria d'Hisenda, Economia i Administració Pública, de 4 de juliol de 2024, per la qual es va autoritzar una ampliació de crèdit, per import de 326.268.112,95 euros, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1 ac) i 2 d), de la Llei 8/2023, de pressupostos de la Generalitat per a l'exercici 2024, que es van destinar al capítol 2 del subprograma 412B22, després de l’autorització prèvia per mitjà d’acord del Consell de data 2 de juliol.

A este efecte, de conformitat amb el que es preveu en l'Acord de Consell de 9 de gener de 2024, que va provar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2024 i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21, 22 i 24 de la Llei 9/2023, de pressupostos de la Generalitat per a l'exercici 2024, i atesa la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta conselleria,

RESOLC

*Primer*

Autoritzar un augment del pressupost d'ingressos en l'aplicació Z25542772UV03447 I.91844, Préstecs llarg termini ens del sector públic, per import de 356.587.411,95 euros.

*Segon*

Autoritzar la contrapartida a la Resolució de la Conselleria d'Hisenda, Economia i Administració Pública, de 4 de juliol de 2024, per la qual es va autoritzar una ampliació de crèdit, per import de 708.910.105,95 euros, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1 ac) i 2 d), de la Llei 8/2023, de pressupostos de la Generalitat per a l'exercici 2024, que es van destinar al capítol 2 del subprograma 412B22, Atenció hospitalària, de la Conselleria de Sanitat.

  

València, 26 de setembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública